राष्ट्रपति ट्रंप ने फोन पर की पीएम मोदी से बात, भारत सच्चा दोस्त
Washington, Wed, 25 Jan 2017 NI Wire
अमेरिका के 45वें राष्ट्रपति के तौर पर शपथ लेने के पांचवे दिन मंगलवार को अमेरिकी राष्ट्रपति डोनाल्ड ट्रंप ने भारतीय प्रधानमंत्री नरेन्द्र मोदी से फोन पर बातचीत की। इस बातचीत में ट्रंप ने भारत का अमेरिका का एक सच्चा दोस्त बताया।
इस बातचीत में अमेरिकी राष्ट्रपति डोनाल्ड ट्रंप वर्ष के अंतिम के आखिरी में प्रधानमंत्री मोदी को देश आने को आमंत्रित किया। दोनों नेताओं के बीच हुई बातचीत की जानकारी व्हाइट हाउस ने दी।
इस दौरान दोनों नेताओं के बीच व्यापार, रक्षा और आतंकवाद जैसे गंभीर मुद्दो पर विस्तृत बातचीत हुई।
भारत का अमेरिका का सच्चा दोस्त बताते हुए ट्रंप ने कहा कि भारत हमारा सच्चा दोस्त है और विश्व में व्याप्त चुनौतियों से निपटने में अपना साझेदार समझता है। ट्रंप ने प्रधानमंत्री के स्वागत को लेकर उत्सुकता भी जाहिर की।
इस दौरान बातचीत में दोनों देशों बीच आर्थिक एवं रक्षा जैसे गंभीर विषयों से निपटने के लिए विचार-विमर्श किए और आतंकवाद को जड़ से नष्ट करने के लिए दोनों देश एकजुट होकर सफाया करेंगे।
ट्रंप से हुई बातचीत को लेकर प्रधानमंत्री मोदी ने कहा कि वे ‘हमारे द्विपक्षीय संबंधों को और अधिक मजबूत करने को लेकर अमेरिकी राष्ट्रपति ट्रंप सहमत हुए है। इसके साथ ही इसे मिलकर और मजबूत बनाने पर भी चर्चा हुई।
गौरतलब है कि अमेरिका में आठ नवंबर को हुए राष्ट्रपति चुनाव में डोनाल्ड ट्रंप को राष्ट्रपति के रूप में चुना गया। जिसके बाद ट्रंप ने 21 जनवरी को अमेरिक के 45 राष्ट्रपति के तौर पर शपथ ग्रहण किया। ट्रंप ने अपने शपथ समारोह में ही कहा था कि दुनिया से आतंकवाद जैसे गंभीर बीमारी को जड़ से नष्ट करना है।